#

**Записник од 17-тата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

 **З А П И С Н И К**

 ***Од 17-тата седница на Советот на Општина Берово одржана на ден 28.09.2022 година со почеток во 08:00 часот салата за состаноци при општина Берово*.**

 Седницата ја отвори и со неа раководеше Овластен член на советот со Решение Бр.09-3985/1 од 22.11.2021 година, Марија Буровска.

 Од вкупно 15 Советници на седницата присуствуваа 15 Советници и тоа: Стево Суџуковиќ, Славица Фурнаџиска, Владо Методиев Емилија Корчовска, Гоце Ружински, Глигорчо Крстовски, Герасим Гриовски, Марија Буровска, Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

 На Седницата присуствуваa Градоначалникот на општина Берово,Звонко Пекевски и Емилија Ваканска, како правна поддршка.

 Овластениот член на советот со Решение Бр.09-3985/1 од 22.11.2021 година, Марија Буровска., за работа на 17-тата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Оставка на Претседателот на Советот од фукцијата Претседател на Совет;
2. Избор на Претседател на Советот на општина Берово;
3. Записник од 14-тата Седница на Совет;
4. Записник од 16-тата Седница на Совет;
5. Записник од продолжение на 16-тата Седница на Совет;
6. Измена на Годишен план за вработување на ОЈУДГ„23 Август“Берово за 2022 година;
7. Годишен извештај за работа на ОЈУДГ„23 Август“ Берово за учебната 2021/2022 година;
8. Годишна програма за работа на ОЈУДГ„23 Август“ Берово за учебната 2022/2023 година;
9. Годишна програма за работа на ОСУ„Ацо Русковски“ Берово за учебната 2022/2023 година;
10. Предлог Одлука за измена на Одлуката за престанок и давање на трајно користење на движни ствари без надоместок;
11. Предлог Одлука за престанок и давање на трајно користење на движни ствари без надоместок;
12. Предлог Одлука за престанок и давање на трајно користење на движни ствари без надоместок;
13. Квартален извештај за Г1 Програма за поддршка на локалниот економски развој на Општина Берово за 2022 година (од 01.04.2022 до 30.06.2022 година);
14. Квартален извештај Г2 ПРОГРАМА за активностите на Општина Берово за 2022 година во областа на туризмот (од 01.04.2022 до 30.06.2022 година);
15. Квартален извештај Програма за Енергетска ефикасност на општина Берово за 2022 година (од 01.04.2022 до 30.06.2022 година);
16. Предлог Акциски план за родова еднаквост на општина Берово за период 2022-2025 година;
17. Предлог Акциски план на општина Берово и Ромската заедница за период 2023 -2026 година;
18. Предлог Акциски план за намалување на последиците од КОВИД 19 кај ромската заедница во пост – КОВИД периодот на локално ниво Општина Берово со период на имплементација 2023-2024 година;
19. Квартален извештај за реализација на Програмата за активностите на Општина Берово во областа на социјалната заштита за 2022 година (од 01.04.2022 до 30.06.2022 година);
20. Квартален извештај за реализација на Програмата за активностите на Општина Берово во областа на културата во 2022 година (од 01.04.2022 до 30.06.2022 година);
21. Квартален извештај за реализација на Програмата за одбележување на значајни настани и истакнати личности со спомен обележја во Општина Берово за 2022 година (од 01.04.2022 до 30.06.2022 година);
22. Квартален извештај за реализираните активности и исплатени средства од програмата за развој на спортот и спортско рекреативните активности на општина Берово за 2022 година (од 01.04.2022 до 30.06.2022 година);
23. Предлог Измени и дополнувања на Програмата за комунални дејности на општина Берово за 2022 година;
24. Предлог Одлука за давање на недвижна ствар во закуп и одржување;
25. Предлог Одлука за давање на недвижна ствар во закуп и одржување;
26. Предлог Одлука за давање на недвижна ствар во закуп и одржување;
27. Предлог Одлука за давање на недвижна ствар во закуп и одржување;
28. Предлог Одлука за давање на недвижна ствар во закуп и одржување;
29. Предлог Одлука за почеток на изработка на планска документација за УП со намена Е1.13 Фотоволтаични електрани на КП 3039 и 3040, КО Берово вон-град -БРАШНАРСКИ
30. Советнички иницијативи и прашања;
31. Барања од институции и граѓани.

 Градоначалникот на општина Берово, Звонко Пекевски се јави за збор и предложи дополнување на дневниот ред со 2 нови точки, кои советниците ги имаат добиено како дополнителни материјали, и истакна дека ова дополнување е од причина што овие две точки се приоритетни.

* **Одлука за сопствено учество на Општина Берово во реализација на проектот ,,Реконструкција и адаптација на Дом за стари лица, Берово – 4 ламела”- Општина Берово;**

Да биде 3та точка на дневнит ред, а точката:

* **Правилник за критериумите и постапката за реализација на трансфери по поднесени барања од физички лица за добивање на еднократна парична помош за новородено дете;**

Да биде 31ва точка од дневниот ред.

 Точките **Советнички иницијативи и прашања** и **Барања од институции и граѓани,** да бидат 32 и 33 точка**.**

 Никој од советниците не се јави за збор, па Овластениот член на советот со Решение Бр.09-3985/1 од 22.11.2021 година, Марија Буровска, го стави на гласање предложениот дневен ред со измените и дополнувањата и **со 15 гласа ЗА, нема советници кои гласале ПРОТИВ, и нема ВОЗДРЖАНИ советници,** е усвоен следниот:

**ДНЕВЕН РЕД**

1. ***Оставка на Претседателот на Советот од фукцијата Претседател на Совет;***

Овластениот член на советот со Решение Бр.09-3985/1 од 22.11.2021 година, Марија Буровска,отвори расправа по дадената точка и образложи дека Претседателот на Советот Стево Суџуковиќ од здравствени причини ја поднесува оставката од функцијата Претседател на Советот, а останува како дел од советот во својство на советник. Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Оставката на Претседателот на Советот Стево Суџуковиќ од фукцијата Претседател на Совет;*

 Со констатирање на Оставката на Претседателот на Совет, престанува да важи Решение за овластување на член на Советот на општина Берово кој ќе го заменува Претседателот на Советот на општина Берово во случај на негова спреченост или отсутност, со бр. 09-3985/1 од 22.11.2021 година.

1. ***Избор на Претседател на Советот на општина Берово;***

 Најстариот член во Советот на општина Берово, Владо Методиев, го презема водењето на Седницата до избор на нов Претседател на Советот. Координаторот на советничката група на СДСМ, Славица Фурнаџиска се јави за збор и даде предлог советничката Марија Буровска да биде Претседател на Советот. Најстариот член во Советот, Владо Методиев, побара изјаснување од предложениот кандидат дали ја прифаќа кандидатурата. Советничката Марија Буровска се изјасни дека ја прифаќа кандидатурата. Пристапено е кон гласање. **Со 15 гласа ЗА нема советници кои гласале ПРОТИВ, нема ВОЗДРЖАНИ советници** е донесена ***Одлука за избор на претседател на Совет;***

и за Претседател на Совет на Општина Берово е избрана:

 ***- Марија Буровска – советник од редовите на политичката партија СДСМ со коалицијата.***

Новоизбраниот Претседател на Совет на Општина Берово, Марија Буровска, ја презема функцијата и им се обрати на Советниците, при што им се заблагодари за укажаната доверба.

1. ***Одлука за сопствено учество на Општина Берово во реализација на проектот ,,Реконструкција и адаптација на Дом за стари лица, Берово – 4 ламела”- Општина Берово;***

Претседателот на Совет, Марија Буровска отвори расправа по дадената точка и даде збор на Градоначалникот Пекевски кој образложи дека се работи за проект кој овозможува реконструкција на 4-тата ламела од домот за стари лица во Берово, со што би се комплетирал целокупниот изглед и непречено функционирање на домот и би се подобриле услугите кои им се нудат на корисниците. Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, и нема ВОЗДРЖАНИ советници**  е усвоена *Одлука за сопствено учество на Општина Берово во реализација на проектот ,,Реконструкција и адаптација на Дом за стари лица, Берово – 4 ламела”- Општина Берово;*

1. ***Записник од 14-тата Седница на Совет;***

Претседателот на Совет, Марија Буровска отвори расправа по дадената точка Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, и нема ВОЗДРЖАНИ советници**  е усвоен *Записник од 14-тата Седница на Совет;*

1. ***Записник од 16-тата Седница на Совет;***

Претседателот на Совет, Марија Буровска отвори расправа по дадената точка Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, и нема ВОЗДРЖАНИ советници**  е усвоен *Записник од 16-тата Седница на Совет;*

1. ***Записник од продолжение на 16-тата Седница на Совет;***

Претседателот на Совет, Марија Буровска отвори расправа по дадената точка. Советничката Виолета Димовска Марковска даде забелешка дека е потребна корекција во записникот, во точка 17. Годишна програма за работа на ООУ„Дедо Иљо Малешевски“ за учебната 2022/2023 година; во делот со гласање треба да стои 13 гласа ЗА(советниците Глигорчо Крстовски и Александар Мишовски се изземаат од гласање). Никој друг од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, и нема ВОЗДРЖАНИ советници**  е усвоен *Записник од продолжение на 16-тата Седница на Совет;*

1. ***Измена и дополнување на Годишен план за вработување за 2022 година на ОЈУДГ„23-ти Август“ Берово;***

 Претседателот на Совет, Марија Буровска отвори расправа по дадената точка и истакна дека точката е разгледана на комисија на претходна седница, комисијата нема забелешки. Советничката Ангела Здравковска побара појаснување зошто е оваа измена на планот за вработување, ако се знаело дека ќе има пензионирање во тековната година, а истото не е предвидено во планот. Советничката Славица Фурнаџиска појасни дека ова не е ново работно место, туку е упразнето по основ на инвалидска пензија, а инвалидската пензија не е пензионирање кое претходно се знае, па истото да се предвиди во планот за вработување. Никој од советниците не се јави за збор, па се премина на гласање и **со 8 гласа ЗА, 7 гласа ПРОТИВ, нема ВОЗДРЖАНИ советници** н е усвоена *Измена и дополнување на Годишен план за вработување за 2022 година на ОЈУДГ„23-ти Август“ Берово;*

1. ***Годишен извештај за работа на ОЈУДГ„23 Август“ Берово за учебната 2021/2022 година;***

 Претседателот на Совет, Марија Буровска отвори расправа по дадената точка и истакна дека точката е разгледана на комисија, каде што се утврдени технички грешки кои од институцијата треба да се корегираат и повторно да се достават извештаите до Советот. Овие корекции се направени, извештаите ќе им бидат доставени на советниците во електронска форма. Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,**е усвоен *Годишен извештај за работа на ОЈУДГ„23 Август“ Берово за учебната 2021/2022 година;*

1. ***Годишна програма за работа на ОЈУДГ„23 Август“ Берово за учебната 2022/2023 година;***

 Претседателот на Совет, Марија Буровска отвори расправа по дадената точка и истакна дека точката е разгледана на комисија, каде што се утврдени технички грешки кои од институцијата треба да се корегираат и повторно да се достават извештаите до Советот. Овие корекции се направени, извештаите ќе им бидат доставени на советниците во електронска форма. Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Годишна програма за работа на ОЈУДГ„23 Август“ Берово за учебната 2022/2023 година;;*

1. ***Годишна програма за работа на ОСУ„Ацо Русковски“ Берово за учебната 2022/2023 година;***

Претседателот на Совет, Марија Буровска отвори расправа по дадената точка и истакна дека точката е разгледана на комисија, нема забелешки комисијата. Никој од советниците не се јави за збор и **со 12 гласа ЗА, нема советници кои гласале ПРОТИВ, нема ВОЗДРЖАНИ советници,(советниците Стево Суџуковиќ, Гоце Ружински и Наташа Ваканска се изземаат од гласање)** е усвоена *Годишна програма за работа на ОСУ„Ацо Русковски“ Берово за учебната 2022/2023 година;*

1. ***Предлог Одлука за измена на Одлуката за престанок и давање на трајно користење на движни ствари без надоместок;***

 Претседателот на Совет, Марија Буровска отвори расправа по дадената точка и истакна дека точката е разгледана на комисија, се однесува на техничка грешка во претходната одлука, која е потреебно да се корегира. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за измена на Одлуката за престанок и давање на трајно користење на движни ствари без надоместок;*

1. ***Предлог Одлука за престанок и давање на трајно користење на движни ствари без надоместок;***

 Претседателот на Совет, Марија Буровска отвори расправа по дадената точка и истакна дека точката е разгледана на комисија, и се однесуваат за дел од опремата дадена од Агенцијата за одземен имот, која преку одлуки од советот се прераспределува на соодветни институции во нашата општина, конкретно со оваа одлука се даваат 156 блузи за потребите на корисниците на ОЈУСЗСЛ„др. Иван Влашки“Берово. Никој од советниците не се јави за збор, и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за престанок и давање на трајно користење на движни ствари без надоместок;*

1. ***Предлог Одлука за престанок и давање на трајно користење на движни ствари без надоместок;***

 Претседателот на Совет, Марија Буровска отвори расправа по дадената точка и истакна дека точката е разгледана на комисија, и се однесува за дел од опремата дадена од Агенцијата за одземен имот, која преку одлуки од советот се прераспределува на соодветни институции во нашата општина, конкретно со оваа одлука се даваат 118 блузи на Јавна установа Меѓуопштински Центар за социјална работа Берово, а за потребите на лицата кои се наоѓаат во положба од социјален ризик, кои по видување и проценка на водителите на случај од терен се определени како лица на кои е во интерес донирањето на спортските обувки и облека, а на начин како што е наведено и опишано во доставената табела од Јавна установа-Меѓуопштински Центар за социјална работа –Берово. Никој од советниците не се јави за збор, и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за престанок и давање на трајно користење на движни ствари без надоместок;*

1. ***Квартален извештај за Г1 Програма за поддршка на локалниот економски развој на Општина Берово за 2022 година (од 01.04.2022 до 30.06.2022 година);***

Претседателот на Совет, Марија Буровска отвори расправа по дадената точка и даде збор на претседателот на комисијата за финансирање буџет и ЛЕР, Славица Фурнаџиска, која појасни за активностите дадени во извештајот. Истиот е целосно транспарентен, изобилува со реализација на предвидените проекти. Советникот Петар Ружински упати прашање до Градоначалникот Пекевски за повикот за субвенционирање за велосипеди, зошто сеуште нема отворен повик, кога ова субвенционирање е предвидено во програмата за работа. Градоначалникот Пекевски одговори дека заради економската криза дел од предвидените проекти како општина не сме во можност да ги реализираме, даваме приоритет на проектите кои се во општ интерес на сите граѓани. На ова прашање се надоврза и советничката Ангела Здравковска дали ова значи дека повик за субвенционирање нема да има, на што Градоначалникот одговори дека за оваа 2022 годинха немаме средства за да се реализира овој проект. Никој друг од советниците не се јави за збор и **со 8 гласа ЗА, 7 гласа ПРОТИВ, нема ВОЗДРЖАНИ советници,** е усвоен *Квартален извештај за Г1 Програма за поддршка на локалниот економски развој на Општина Берово за 2022 година (од 01.04.2022 до 30.06.2022 година);*

1. ***Квартален извештај Г2 ПРОГРАМА за активностите на Општина Берово за 2022 година во областа на туризмот (од 01.04.2022 до 30.06.2022 година);***

Претседателот на Совет, Марија Буровска отвори расправа по дадената точка и даде збор на претседателот на комисијата за финансирање буџет и ЛЕР, Славица Фурнаџиска, која истакна дека точката е разгледана на комисија, и појасни дека според извештајот има пријавено 8 134 ноќевања, а сите знеме дека оваа бројка е 3 пати поголема, мора да се изнајде механизам според кој туристичките капацитети редовно и навремено ќе си ги подмируваат обврските за наплата на туристичката такса, да не ги прикриваат ноќевањата кои ги нудат, да даваат вистинити извештаи, само така ќе можеме да придонесеме за развој на туризмот во нашата општина. Советничката Виолета Марковска Димовска запраша дали Советот може да одлучи за намалување на средствата за НВО, конкретно за настанот организиран од здружението Патфајндерс, сите знаеме дека овој настан не беше успешно организиран, дали за нив ќе има исплата на средства? Градоначалникот Пекевски одговори дека за сите настани организирани од невладините организации се доставуваат фактури за потрошени средства и согласно нив, се врши исплата од страна на општина Берово, а конкретно за овој настан, за неговата неуспешност општина Берово нема никаква поврзаност, и со самиот факт дека настанот е неуспешен, нема основ за испалата на средства. Никој друг од советниците не се јави за збор и **со 8 гласа ЗА, 7 гласа ПРОТИВ, нема ВОЗДРЖАНИ советници,** е усвоен*Квартален извештај Г2 ПРОГРАМА за активностите на Општина Берово за 2022 година во областа на туризмот (од 01.04.2022 до 30.06.2022 година);*

1. ***Квартален извештај Програма за Енергетска ефикасност на општина Берово за 2022 година (од 01.04.2022 до 30.06.2022 година);***

 Претседателот на Совет, Марија Буровска отвори расправа по дадената точкаи даде збор на претседателот на комисијата за финансирање буџет и ЛЕР, Славица Фурнаџиска, која појасни за активностите дадени во извештајот. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен*Квартален извештај Програма за Енергетска ефикасност на општина Берово за 2022 година (од 01.04.2022 до 30.06.2022 година);*

1. ***Предлог Акциски план за родова еднаквост на општина Берово за период 2022-2025 година;***

 Претседателот на Совет, Марија Буровска отвори расправа по дадената точка. и даде збор на претседателот на комисијата за родова еднаквост, Виолета Марковска Димовска, која упати честитки за изборот на новата претседателка, со ова имаме и родова еднаквост. Акцискиот план за родова еднаквост има предвидено многу активности и проекти,со кои би се подобрило функционирањето на општината и ако барем дел од нив се реализираат ќе бидеме многу среќни и задоволни Никој од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,(советникот Владо Методиев е отсутен од гласање)** е усвоен *Акциски план за родова еднаквост на општина Берово за период 2022-2025 година;*

1. ***Предлог Акциски план на општина Берово и Ромската заедница за период 2023 -2026 година;***

Претседателот на Совет, Марија Буровска отвори расправа по дадената точка и даде збор на претседателот на комисијата за финансирање буџет и ЛЕР, Славица Фурнаџиска, која истакна дека во нашата општина имаме доста еманципирани Роми, што е за поздравување , и истите тие треба да се мотивираат за подобрување на условите на нивната заедница. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *Акциски план на општина Берово и Ромската заедница за период 2023 -2026 година;*

1. ***Предлог Акциски план за намалување на последиците од КОВИД 19 кај ромската заедница во пост – КОВИД периодот на локално ниво Општина Берово со период на имплементација 2023-2024 година;***

 Претседателот на Совет, Марија Буровска отвори расправа по дадената точка и даде збор на претседателот на комисијата за финансирање буџет и ЛЕР, Славица Фурнаџиска, која ја образложи точката и истакна дека заради ковид кризата многу ромски семејства се во лоша состојба и заради тоа се наметнува потребата за изработка на овој акциски план.Никој од советниците не се јави за збор и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,( еден советник е отсутен од гласање)** е усвоена *Акциски план за намалување на последиците од КОВИД 19 кај ромската заедница во пост – КОВИД периодот на локално ниво Општина Берово со период на имплементација 2023-2024 година;*

1. ***Квартален извештај за реализација на Програмата за активностите на Општина Берово во областа на социјалната заштита за 2022 година (од 01.04.2022 до 30.06.2022 година);***

Претседателот на Совет, Марија Буровска отвори расправа по дадената точка и како претседател на комисијата за јавни дејности истакна дека активностите на општина Берово се насочени кон поттикнување, поддржување и помагање за остварување на форми и цели за згрижување на ранливи групи, од буџетот на општината се исплатени средства за помош на социјално ранливи групи на граѓани, како и средства за новороденчиња. Комисијата нема забелешки. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен*Квартален извештај за реализација на Програмата за активностите на Општина Берово во областа на социјалната заштита за 2022 година (од 01.04.2022 до 30.06.2022 година);*

 ***21. Квартален извештај за реализација на Програмата за активностите на Општина Берово во областа на културата во 2022 година (од 01.04.2022 до 30.06.2022 година);***

 Претседателот на Совет, Марија Буровска отвори расправа по дадената точка и како претседател на комисијата за јавни дејности истакна дека во овој квартал се исплатени средства за манифестацијата Ратевски бамбурци, за 8ми Април-Денот на Ромите и за Велигден(за најцврсто јајце и за најубаво украсено јајце), а средства за манифестацојата Св. Троица не се исплатени од причина што барањето е подоцна поднесено, и средствата се исплатени во наредниот квартал.Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен*Квартален извештај за реализација на Програмата за активностите на Општина Берово во областа на културата во 2022 година (од 01.04.2022 до 30.06.2022 година);*

 ***22. Квартален извештај за реализација на Програмата за одбележување на значајни настани и истакнати личности со спомен обележја во Општина Берово за 2022 година (од 01.04.2022 до 30.06.2022 година);***

 Претседателот на Совет, Марија Буровска отвори расправа по дадената точка и како претседател на комисијата за јавни дејности истакна дека во овој квартал нема потрошено средства.Комисијата нема забелешки**.** Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен*Квартален извештај за реализација на Програмата за одбележување на значајни настани и истакнати личности со спомен обележја во Општина Берово за 2022 година (од 01.04.2022 до 30.06.2022 година);*

1. ***Квартален извештај за реализираните активности и исплатени средства од програмата за развој на спортот и спортско рекреативните активности на општина Берово за 2022 година (од 01.04.2022 до 30.06.2022 година);***

 Претседателот на Совет, Марија Буровска отвори расправа по дадената точка и и како претседател на комисијата за јавни дејности истакна дека во овој квартал се исплатени средства за судиите на турнирот во мал фудбал и 250 000 денари на ОФК„Малеш“Берово од предвидените 1 000 000 денари за овој клуб. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен*Квартален извештај за реализираните активности и исплатени средства од програмата за развој на спортот и спортско рекреативните активности на општина Берово за 2022 година (од 01.04.2022 до 30.06.2022 година);*

1. ***Предлог Измени и дополнувања на Програмата за комунални дејности на општина Берово за 2022 година;***

Претседателот на Совет, Марија Буровска отвори расправа по дадената точка и даде збор на претседателот на Комисијата за урбанизам и комунални дејности, Гоце Ружински, кој истакна дека измената се однесува на додавање на нова алинеја 6 за реконструкција на шахти и фекални канализации кои ќе ги изведува ЈПКР „Услуга“ Берово со сума од 150 000 денари, и за овој износ се очекува сите оштетени шахти на територијата на општина Берово да бидат поправени. За збор се јави Градоначалникот Пекевски кој предложи да се направи дополнителна измена во самата програма со одадвање на нова алинеја средства за пуштање во употреба на филтер станицата на Беровско Езеро во вредност не поголема од 1 000 000 денари. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** се усвоени *Измени и дополнувања на Програмата за комунални дејности на општина Берово за 2022 година;*

1. ***Предлог Одлука за давање на недвижна ствар во закуп и одржување;***

Претседателот на Совет, Марија Буровска отвори расправа по дадената точка и даде збор на претседателот на Комисијата за урбанизам и комунални дејности, Гоце Ружински, кој истакна дека дека оваа одлука се однесува на просторија во Бизнис инкубаторот, и за сите одлуки за давање на простории во закуп има заинтересирани граѓани и институции . Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена  *Одлука за давање на недвижна ствар во закуп и одржување;*

1. ***Предлог Одлука за давање на недвижна ствар во закуп и одржување;***

Претседателот на Совет, Марија Буровска отвори расправа по дадената точка која се оснесува на просторија во објектот на страта гимназија во Берово. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за давање на недвижна ствар во закуп и одржување;*

1. ***Предлог Одлука за давање на недвижна ствар во закуп и одржување;***

Претседателот на Совет, Марија Буровска отвори расправа по дадената точка која се оснесува на просторија во објектот на страта гимназија во Берово. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за давање на недвижна ствар во закуп и одржување;*

1. ***Предлог Одлука за давање на недвижна ствар во закуп и одржување;***

Претседателот на Совет, Марија Буровска отвори расправа по дадената точка која се оснесува на просторија во објектот на страта гимназија во Берово. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за давање на недвижна ствар во закуп и одржување;*

1. ***Предлог Одлука за давање на недвижна ствар во закуп и одржување;***

Претседателот на Совет, Марија Буровска отвори расправа по дадената точка која се оснесува на просторија во с.Будинарци. Никој од советниците не се јави за збор и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за давање на недвижна ствар во закуп и одржување;*

1. ***Предлог Одлука за почеток на изработка на планска документација за УП со намена Е1.13 Фотоволтаични електрани на КП 3039 и 3040, КО Берово вон-град -БРАШНАРСКИ***

Претседателот на Совет, Марија Буровска отвори расправа по дадената точка и даде збор на претседателот на комисијата за урбанизам и комунални дејности, Гоце Ружински, кој истакна дека точката е разгледана на комисија, и појасни за оваа точка дека локацијата е кај депонијата во атарот на Берово. Никој од советниците не се јави за збор и па се премина на гласање. **Со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за почеток на изработка на планска документација за УП со намена Е1.13 Фотоволтаични електрани на КП 3039 и 3040, КО Берово вон-град -БРАШНАРСКИ*

1. ***Правилник за критериумите и постапката за реализација на трансфери по поднесени барања од физички лица за добивање на еднократна парична помош за новородено дете;***

Претседателот на Совет, Марија Буровска отвори расправа по дадената точка и образложи дека со овој правилник се конкретизираат условите за определување на парични средства за помош од граѓаните. Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *Правилник за критериумите и постапката за реализација на трансфери по поднесени барања од физички лица за добивање на еднократна парична помош за новородено дете;*

1. ***Советнички иницијативи и прашања;***

Советничката Ангела Здравковскаупати прашање дали има некаква постапка за автобуски линии Берово-Скопје? И далиу доколку има оператор, а истиот не ги извршува обврските, има можност договорот да се раскине? Градоначалникот Пекевски одговори дека општина Берово има издадено 4 дозволи за превоз на локални превозници, а за меѓуградскиот превоз општина Берово нема надлежност, таа е на Министерството за транспорт и врски, ние како орган неколку пати имаме правено напори и сеуште бараме можности за регулирање на меѓуградскиот автобуски превоз, но конкретно решение немаме.

Советникот Владо Методиев ја нагласи потребата за реконструкција на салата за венчавки во општина Берово, на што Градоначалникот Пекевски истакна дека во креирањето на Буџетот за 2023 година треба да се предвидат средства и за оваа намена.

Советничката Виолета Марковска Димовска побара сите училишта да достават информации дали имаат обезбедено огревни средства-дрва и енергенси за претстојниот период и дали редовно ги подмируваат сметките за струја, на што Градоначалникот Пекевски одговори дека Одделението за јавни дејности при општина Берово има обезбедено информации кои ќе бидат доставени до советниците за наредната седница на Совет.

Советничкат Ангела Здравковска праша дали ќе има можност на муралот на градскиот стадион во Берово да се стават ликовите на познатите наши сограѓани, како што е Клинчарски, сестрите Мавровски, Чавдарски. Гардоналаникот Пеквски одговори дека ова е прва фаза од изработката на муралот, секако ќе се разгледа и оваа можност.

Советничката Славица Фурнаџиска предложи во програмата за комунални дејности за 2023 година да се предвиди реконструкција на печурките-постојки, кои редовно граѓаните ги користат и населението има потреба од нив.

1. ***Барања од институции и граѓани***
2. ***Барање за финансиска помош од Мерлина Зекировска;***

Советот на Општина Берово на 17-та Седница одржана на ден 28.09.2022 година го разгледа Вашето барање со заведено во архивата на општина Берово со бр.09-3416/1 од 20.09.2022 година и донесе Заклучок дека се ОДБИВА барањето од Мерлина Зекировска за еднократна финансиска помош за покривање на трошоците за превоз до Државна болница во Скопје за контрола на нејзиниот син Един Зекировски, со наш Бр.09-3416/1 од 20.09.2022 година, од причина што по истиот основ парични средства се исплатени од страна на Градоначалникот.

 Точките на дневен ред се исцрпени и седницата е завршена во 10 часот.

.

 На крајот од седницата Претседателот Марија Буровска се заблагодари на Советниците за присуството.

 Усвоен со

Бр.09-3795/1

 ­­31.10.2022 година

Берово

*Записничар Претседател на Совет*

 *Благородна Рунтевска Марија Буровска*

 *\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

 (*потпис) (потпис)*